820. senter for missilangrepsvarsel

820. senter for missilangrepsvarsel (russisk: Главный центр предупреждения о ракетном нападении (Гцпрн), tr. GTsPRN) er et russisk nettverk for tidlig varsling av ballistiske missilangrep, med hovedkvarter i landsbyen Timonovo utenfor Moskva og er en del av Russlands romfartsvåpen. 

Senteret består av et nettverk av tidligvarslingradarstasjoner som sender data til kontrollsenteret i nærheten av Solnetsjnogorsk. Informasjonen brukes som varsel om at fiendtlige kjernefysiske missiler er avfyrt.

Historie 
Det russiske missilvarselsystemet ble etablert i Sovjetunionen, og blir ofte forkortet til de sovjetiske initialene SPRN (СПРН), (Russisk: Система предупреждения о ракетном нападении, Sistema preduprezhdeniya o raketnom napadenii – «Rakettangrepsvarselsystem»). 

Senteret ble etablert 15. februar 1971 som to Dnestr-M radarer på Olenegorsk og Skrunda med kommandopsentral i Solnetsjnogorsk. I perioden 1973–1977 ble nettverket utvidet ytterligere med Dnestr-M radarer i Mishelevka og Balkhash, en Dnepr radar i Sevastopol og Mukachevo og Daugava-radaren og Daryal-mottaker i Olenegorsk. 

I 1978 ble et oppgradert det varselsystemet Крокус (Krokus) tatt i bruk.

I 1982 ble Oko satellitt-systemet operativt, med Daryal-radare i Pechora og i Gabala.

ABM-avtalen fra 1972 krevde at radarstasjoner for tidligvarsling var plassert i periferien av nasjonalt territorium, rettet utad. Da Sovjetunionen kollapset i 1991, resulterte dette i at flere av stasjonene endte opp i nye, selvstendige stater. Stasjonene Skrunda lå nå i Latvia, Sevastopol og Mukachevo (begge i Ukraina), Balkhash (Kasakhstan) og Gabala (Aserbajdsjan).

Organisatorisk struktur 
I 1998 ble SPRN en del av missil- og romfartforsvarsorganisasjonen ракетно-космической обороны (RKO) sammen med SKKP og anti-rakett-tropper. I 2001 ble disse tjenestene en del av nystiftede områdetropper, og dannet Den 3. uavhengige missil− og romforsvarshæren.

820. senter for missilangrepsvarsel ble dannet 1. desember 2009, og har siden desember 2011 vært en del av Russlands romfartsvåpen, sammen med fasiliteter som 821. romfartsetterretningssenter og 153. kontrollsenter for romfart (Titov-senteret).

Referanser 

Militære installasjoner i Russland